Boek: Geheime revolusie: Memoires van 'n spioenbaas (Niël Barnard) | Maroela Media
Niël Barnard was hoof van die Nasionale Intelligensiediens (NI) en eerste minister PW Botha se regterhand gedurende die 1980's. In 1988 en 1989 het hy 'n reeks geheime gesprekke gehad met Nelson Mandela, wat toe nog in aanhouding was. Hierdie gesprekke het die fondasie gelê vir Mandela se vrylating in 1990, die ANC se ontbanning en die politieke hervorming wat daarop sou volg. In die vroeë 1990's het Barnard as direkteur-generaal van die departement van konstitusionele ontwikkeling 'n sleutelrol gespeel in die onderhandelingsproses en die opstel van die Grondwet.
Tobie Wiese is 'n gesoute joernalis en skrywer. Hy was onder meer al nuusredakteur van Huisgenoot, adjunkredakteur van Insig en drie jaar lank lektor in die Joernalistiekdepartement aan die Universiteit Stellenbosch. In sy laaste jare by Media24 was hy 'n bestuurder van die maatskappy se Joernalistieke Akademie.
Neil Barnard, hoekom het jy nie in jou boek die waarheid gepraat oor jou agterbaksheid tydens Kodesa en die onderhandelinge nie om hierdie land uit te verkoop nie?
Hoekom het jy nie die waarheid gepraat oor hoe ministers mislei is deur jou en jou organisasie en jy agteraf onderhandel het anders as wat jou instruksies was nie?
Het die fontein opgedroog nou moet jy 'n boek skryf vir 'n inkosmte?
Henk, die boek handel oor die tydperk tot Nelson Mandela se vrylating in 1990. Wat by Kodesa gebeur het, sal in 'n latere boek ter sprake kom.